Ενημέρωση για τους δικαστικούς αντιπροσώπους

[Ανακοινώσεις Ολομέλειας](https://olomeleia.gr/el/taxonomy/term/2)

28/05/2024

Σας ενημερώνουμε από την μέχρι σήμερα πληροφόρηση που έχουμε από το ΥΠΕΣ και τον Άρειο Πάγο για τα κάτωθι:

**1. Η κλήρωση για τους δικαστικούς αντιπροσώπους**των Ευρωεκλογών της 9ης Ιουνίου 2024 θα πραγματοποιηθεί την **Τετάρτη 29/5/2024 και ώρα 12:00** στην αίθουσα 102 του Πολιτικού Τμήματος του Αρείου Πάγου.

**2. Μετά τη δημοσίευση** της επικαιροποιημένης λίστας από το Υπουργείο Εσωτερικών, τα εκλογικά τμήματα ανέρχονται συνολικά σε 18.380 ανά την Επικράτεια (έπειτα από απόφαση του ΥΠΕΣ να συγκροτηθούν εκλογικά τμήματα με μέσο αριθμό 700 εκλογέων ανά τμήμα).

3**. Στον αριθμό αυτό των διορισμών**θα προστεθούν 701 θέσεις δικαστικών αντιπροσώπων, που θα εκτελέσουν καθήκοντα Εφορευτικών Επιτροπών στα 237 τμήματα διαλογής της επιστολικής ψήφου, τα οποία θα λειτουργήσουν στην Περιφέρεια Αττικής. Στον άνω συνολικό αριθμό διορισμών θα προστεθεί και ποσοστό 15% αναπληρωματικών δικαστικών αντιπροσώπων.

**4. Θα τηρηθούν τα ποσοστά**επί των διορισμών, όπως αυτά καθορίζονται από την απόφαση του Α1 Τμήματος του Αρείου Πάγου που είχε εφαρμοστεί στις εκλογές περασμένου έτους.

**5. Ήδη έχουν υποβληθεί πανελλαδικά 28.268** αιτήσεις προτίμησης και 5.866 εξαίρεσης δικηγόρων, καθώς και 2.688 αιτήσεις προτίμησης ασκουμένων και 121 εξαίρεσης.

**6. Ως προς το ύψος της εκλογικής αποζημίωσης** και τις λοιπές λεπτομέρειες (μετακινήσεις, διόδια κλπ), αναμένεται ενημέρωση μετά τη συνάντηση αντιπροσωπείας της Ο**λομέλειας**των Δικηγορικών Συλλόγων με τον αρμόδιο Αναπληρωτή Υπουργό Εσωτερικών κ.**Θεόδωρο Λιβάνιο**.